
MESTNE OBČINE PTUJ
Zadeva: Predlog uradnega prečiščenega besedila Odloka o ustanovitvi javnega zavoda Mestno gledališče Ptuj 

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v  skladu s 76. in 101. členom Poslovnika mestnega sveta Mestne občine Ptuj (Uradni vestnik Mestne občine Ptuj, št. 12/07), predlagam mestnemu svetu v sprejem Predlog uradnega prečiščenega besedila Odloka o ustanovitvi javnega zavoda Mestno gledališče Ptuj.
dr. Štefan ČELAN,

       župan Mestne občine Ptuj

Na podlagi 101. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07) je Mestni svet Mestne občine Ptuj, na svoji seji dne _______določil Uradno prečiščeno besedilo Odloka o ustanovitvi javnega zavoda Mestno gledališče Ptuj, ki obsega:

· Odlok o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 8/03 in 9/03-popr.),

· Odlok o spremembah Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 11/03), 

· Odlok o dopolnitvah Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 2/04) in

· Odlok o spremembah in dopolnitvah Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 7/08).

ODLOK

o ustanovitvi javnega zavoda Mestno gledališče Ptuj – uradno prečiščeno besedilo

I. UVODNA DOLOČILA

1. člen

S tem odlokom Mestna občina Ptuj (v nadaljevanju: ustanoviteljica) uskladi delovanje javnega zavoda Mestno gledališče Ptuj (v nadaljevanju: zavod) z določbami Zakona o uresničevanju javnega interesa za kulturo (Uradni list RS, št. 77/07).

2. člen

V aktu uporabljeni in zapisani izrazi v slovnični obliki za moški spol, se uporabljajo kot nevtralni za ženski in moški spol.

3. člen

S tem odlokom se ureja status, organiziranost zavoda, dejavnost zavoda, organi zavoda, knjigovodstvo in finančno poslovanje zavoda, premoženje, viri in način pridobivanja sredstev za delo zavoda, nastopanje v pravnem prometu, varovanje poslovne tajnosti in splošni akti zavoda.

II. STATUSNE DOLOČBE

1. Ime, sedež in pravni status zavoda

4. člen

(1) Ime zavoda je Mestno gledališče Ptuj.

(2) Skrajšano ime zavoda je MG Ptuj.

(3) Sedež zavoda je Slovenski trg 13, Ptuj.

(4) Zavod je pravna oseba s popolno odgovornostjo in odgovarja za svoje obveznosti z vsem premoženjem, s katerim razpolaga.

(5) Zavod je vpisan v sodni register pri Okrožnem sodišču na Ptuju pod številko 1/095-11/00.

2. Pečat zavoda

5. člen

(1) Zavod ima in uporablja pečat pravokotne oblike. V njem je napis Mestno gledališče Ptuj, Slovenski trg 13, Ptuj.

(2) Zavod ima in uporablja tudi pečat okrogle oblike premera 20 mm z enako vsebino kot pečat iz prvega odstavka tega člena.

(3) Pečat iz prvega odstavka tega člena uporablja zavod v pravnem prometu za žigosanje vseh aktov, dokumentov in dopisov, ki jih pošilja organom, organizacijam, društvom, občanom in uporabnikom.

(4) Pečat iz drugega odstavka tega člena uporablja zavod za žigosanje predvsem finančne in knjigovodske dokumentacije.

(5) Število posameznih pečatov, njihovo uporabo, način varovanja in uničevanja ter delavce, ki so zanje odgovorni, določi direktor.

III. ORGANIZIRANOST ZAVODA 
6. člen

Zavod je ustanovljen in organiziran kot profesionalno repertoarno gledališče, ki lahko v svoje delovanje vključuje tudi vrhunske amaterske umetnike. 

1. Notranja organizacija

7. člen

Zavod ima naslednje oddelke: 

· Oddelek tehnika

· Umetniški oddelek

in službe:

-     Splošna služba

8. člen

Delo zavoda je javno. Javnost dela zavod zagotavlja z obveščanjem o svojem delu, z informacijami ter s poročili o dejavnosti in opravljenem delu.

IV. DEJAVNOST ZAVODA
9. člen

Dejavnost zavoda je javna služba, katere izvajanje je v javnem interesu. 

10. člen

(1) Gledališče je zavod, ki opravlja dejavnost na področju uprizoritvenih umetnosti. Osnovna dejavnost gledališča je ustvarjanje profesionalnih gledaliških predstav in drugih kulturnih prireditev.

(2) Glede na namen, zaradi katerega je zavod ustanovljen, kot javno službo opravlja tudi naslednje naloge:

· organizira festival Monodrama Ptuj in Slovenski festival komornega gledališča Skup,

· organizira natečaj Mlada dramatika,

· vzgoja in izobraževanje mladih gledaliških kadrov (gledališki studio),

· gledališko izobraževanje, 

· knjižno in drugačno izdajanje literature s področja gledališča, izdaja gledaliških listov in programov, 

· okrogle mize, debate, literarne prireditve, razstave s področja gledališča, 

· promocija gledališča v širšem slovenskem in mednarodnem prostoru, z gostovanji in izmenjavami, 

· izvajanje drugih dejavnosti, potrebnih za razvoj gledališča, 

· organiziranje gledaliških abonmajev, 

· organiziranje drugih kulturnih prireditev v ali zunaj Mestnega gledališča Ptuj, 

· snemanje in distribuiranje umetniških filmskih ali gledaliških produkcij, 

· upravljanje z objekti gledališča, 

· tehnična in prostorska pomoč drugim izvajalcem kulturnih programov, 

· arhiviranje in dokumentiranje produkcij oziroma predstav.

(3) Glavna dejavnost zavoda je v skladu z Uredbo o standardni klasifikaciji dejavnosti razvrščena v: 

             R

	- 90.010
	umetniško uprizarjanje 


Dopolnilne dejavnosti, ki jih zavod opravlja, so razvrščene v:

          C

	- 14.110
	proizvodnja usnjenih oblačil

	- 14.130
	proizvodnja drugih vrhnjih oblačil

	- 15.200
	proizvodnja obutve

	- 16.230
	stavbno mizarstvo in tesarstvo

	- 16.290
	proizvodnja drugih izdelkov iz lesa, plute, slame in protja

	- 17.290
	proizvodnja drugih izdelkov iz papirja in kartona

	- 18.200
	razmnoževanje posnetih nosilcev  zapisa

	- 25.990
	proizvodnja drugje nerazvrščenih kovinskih izdelkov

	
	

	G
	

	- 47.782
	trgovina na drobno v specializiranih prodajalnah z umetniški izdelki

	
	

	I
	

	- 56.101
	restavracije in gostilne

	- 56.103
	slaščičarne in kavarne

	- 56.300
	strežba pijač

	
	

	J
	

	- 58.110
	izdajanje knjig

	- 58.130
	izdajanje časopisov

	- 58.140
	izdajanje revij in druge periodike

	- 58.190
	drugo založništvo 

	- 59.110
	produkcija filmov, video filmov, televizijskih oddaj

	- 59.120
	post produkcijske dejavnosti pri izdelavi filmov, video filmov, televizijskih oddaj

	- 59.130
	distribucija filmov, video filmov, televizijskih oddaj

	- 59.200
	snemanje in izdajanje zvočnih zapisov in muzikalij

	- 63.110
	obdelava podatkov in s tem povezane dejavnosti

	
	

	M
	

	- 72.200
	raziskovalna in razvojna dejavnost na področju družboslovja in humanistike

	- 73.120
	posredovanje oglaševalskega prostora

	- 74.100
	oblikovanje, aranžerstvo, dekoraterstvo

	- 74.200
	fotografska dejavnost

	- 74.300
	prevajanje in tolmačenje

	
	

	N
	

	- 77.390
	dajanje drugih strojev, naprav in opredmetenih sredstev v najem in zakup

	- 77.400
	dajanje pravic uporabe intelektualne lastnine v zakup, razen avtorsko zaščitenih del

	- 82.300
	organiziranje razstav, sejmov, srečanj

	
	

	P
	

	- 85.520
	izobraževanje,  izpopolnjevanje in usposabljanje na področju kulture in umetnosti

	
	

	R
	

	- 90.030
	umetniško ustvarjanje

	- 90.040
	obratovanje objektov za kulturne prireditve

	- 91.012
	dejavnost arhivov

	- 91.020
	dejavnost muzejev.


11. člen

Zavod se lahko povezuje v zveze in druga strokovna združenja.

12. člen

Zavod lahko opravlja tudi gospodarsko dejavnost, če je ta namenjena opravljanju gledališke dejavnosti kot javne službe.

V. ORGANI ZAVODA
13. člen

Organi zavoda so:

- direktor in

- svet zavoda.

1. Direktor

14. člen

(1) Direktor zavoda organizira in vodi poslovanje ter strokovno delo zavoda. Je poslovni in programski direktor. Predstavlja in zastopa zavod in je odgovoren za zakonitost in strokovnost dela zavoda.

(2) Direktorja imenuje na podlagi javnega razpisa ustanoviteljica po predhodnem mnenju sveta zavoda za dobo petih let z možnostjo ponovnih imenovanj. Poleg javnega razpisa lahko ustanoviteljica zavoda povabi posamezne kandidate tudi neposredno.

(3) Če svet zavoda ne da mnenja iz prejšnjega odstavka v roku 30 dni, se šteje, da je mnenje pozitivno.

(4) Na podlagi sklepa o imenovanju direktorja, sklene z njim pogodbo o zaposlitvi  v imenu sveta zavoda njegov predsednik, po predhodnem soglasju ustanoviteljice.

15. člen

(1) Med začasno odsotnostjo nadomešča direktorja delavec, ki ga s splošnim pooblastilom pooblasti direktor.

(2) Pooblaščeni delavec ima v času nadomeščanja vse pristojnosti določene v pooblastilu direktorja.

16. člen

(1) Naloge direktorja so:

- organizira delo zavoda,

- sprejema strateški načrt,

- sprejema program dela s finančnim načrtom,

- sprejema akt o organizaciji dela po predhodnem mnenju reprezentativnih sindikatov v zavodu,

- sprejema akt o sistemizaciji delovnih mest po predhodnem mnenju reprezentativnih sindikatov v zavodu,

- sprejema kadrovski načrt,

- sprejema načrt nabav osnovnih sredstev in investicijskega vzdrževanja,

- sprejema druge akte, ki urejajo pomembna vprašanja v zvezi z delovanjem zavoda,

- poroča ustanoviteljici in svetu zavoda o zadevah, ki lahko pomembno vplivajo na delovanje zavoda,

- pripravi letno poročilo,

- sklepa zavodsko kolektivno pogodbo, če jo zavod ima in

- druge naloge, ki jih določajo veljavni predpisi in ta odlok. 

(2) K aktom iz druge, tretje, četrte, pete, šeste, sedme in enajste alinee prejšnjega odstavka daje soglasje svet zavoda.

(3) Direktor je dolžan o svojih ugotovitvah v zvezi s strokovnim delom obveščati svet zavoda ter sprejemati ukrepe za odpravo pomanjkljivosti in za napredek strokovnega dela. 

(4) Direktor je samostojen pri opravljanju poslov iz svojega delovnega področja. 

(5) Direktor je za svoje delo odgovoren svetu zavoda. Direktor mora pri vodenju poslov ravnati z javnimi sredstvi s skrbnostjo vestnega gospodarstvenika. 

(6) V pravnem prometu zastopa in predstavlja zavod direktor neomejeno in je pooblaščen za sklepanje pogodb v okviru finančnega načrta (letnega izvedbenega načrta), razen:

- pogodb o investicijah za katere je potrebno soglasje sveta zavoda,

- pogodb, ki se nanašajo na nepremičnine, ki jih ima zavod v upravljanju, za katere je potrebno soglasje lastnika.

17. člen

(1) Za direktorja je lahko imenovan kandidat, ki poleg splošnih pogojev izpolnjuje naslednje pogoje:

· najmanj prva stopnja študijskega programa v skladu s 33. členom Zakona o visokem šolstvu,

· formalne oblike delovnih izkušenj,

· neformalne oblike delovnih izkušenj,

· predložen program dela in razvoja zavoda.

(2) Merila za izbiro, standarde strokovne usposobljenosti in metode preverjanja usposobljenosti določi Mestni svet Mestne občine Ptuj, s posebnim aktom.

18. člen

(1) Direktor sklene delovno razmerje za določen čas, za čas trajanja mandata. 
(2) Delavca, ki je bil pred imenovanjem za direktorja zaposlen v istem zavodu za nedoločen čas, se po prenehanju funkcije premesti v skladu s sistemizacijo delovnih mest in kadrovskim načrtom na prosto delovno mesto, ki ustreza njegovi strokovni izobrazbi in za katero izpolnjuje predpisane pogoje.

19. člen

(1) Direktor je lahko razrešen pred potekom časa, za katerega je imenovan.

(2) Ustanoviteljica razreši direktorja:

- če direktor sam zahteva razrešitev,

- če nastopi kateri od razlogov, ko po predpisih iz delovnih razmerij preneha delovno razmerje po samem zakonu,

- če direktor pri svojem delu ne ravna po predpisih in splošnih aktih zavoda ali neutemeljeno ne izvršuje sklepov organov zavoda ali ravna v nasprotju z njimi ali

- če direktor s svojim nevestnim ali nepravilnim delom povzroči zavodu večjo škodo, ali če zanemarja ali malomarno opravlja svoje dolžnosti, tako da nastanejo ali bi lahko nastale hujše motnje pri opravljanju dejavnosti zavoda,

- zaradi bistvenih sprememb kot sta bistveno spremenjena dejavnost, zaradi katere je zavod ustanovljen ali zaradi prenosa ustanoviteljstva.

(3) Ustanoviteljica mora pred sprejemom sklepa o razrešitvi pridobiti mnenje sveta zavoda. Če svet zavoda ni podal mnenja v roku 60 dni se šteje, da je njegovo mnenje enako, kot predlog ustanoviteljice. Ustanoviteljica mora direktorju dati možnost, da se o razlogih za razrešitev v roku 60 dni izjasni.

20. člen

(1) Če direktorju predčasno preneha mandat in se ne izpelje redni postopek imenovanja, imenuje ustanoviteljica vršilca dolžnosti, vendar največ za eno leto.

(2) Ustanoviteljica imenuje vršilca dolžnosti tudi v primeru, da je bil izpeljan javni razpis za imenovanje direktorja, pa se ni nihče prijavil oziroma nihče izmed prijavljenih kandidatov ni bil izbran.
21. člen

(1) Zoper odločitev o razrešitvi ima prizadeti pravico zahtevati sodno varstvo, če meni, da je bil kršen za razrešitev določen postopek in da je kršitev lahko bistveno vplivala na odločitev ali da niso podani razlogi za razrešitev iz 19. člena.

(2) Zahteva za sodno varstvo se vloži v petnajstih dneh po prejemu odločitve o razrešitvi pri pristojnem sodišču. 

2. Svet  zavoda

22. člen

Svet zavoda ima naslednje naloge:

- nadzira zakonitost dela in poslovanja zavoda,

- spremlja, analizira in ocenjuje delovanje zavoda,

- predlaga ustanoviteljici revizijo poslovanja, ki jo lahko opravi tudi notranji revizor ustanoviteljice,

- ocenjuje delo direktorja,

- daje soglasje k strateškemu načrtu, programu dela, finančnemu načrtu, sistemizaciji delovnih mest, organizaciji dela, kadrovskemu načrtu, načrtu nabav in k zavodski kolektivni pogodbi, pogodbam o investicijah, ter nadzira njihovo izvajanje,

- daje soglasje k cenam javnih kulturnih dobrin, 

- sklepa pogodbo o zaposlitvi z direktorjem,

- obravnava vprašanja s področja strokovnega dela zavoda in daje direktorju mnenja, predloge in pobude za reševanje teh vprašanj,

- daje predhodno mnenje ustanoviteljici k imenovanju in razrešitvi direktorja zavoda,

- daje predhodno mnenje k zavodski kolektivni pogodbi, če jo zavod ima in 

- daje druge pobude in predloge v zvezi z delovanjem zavoda,

- potrjuje letno poročilo zavoda in 

- druge naloge v skladu z zakonodajo.

23. člen

(1) Svet zavoda veljavno razpravlja in odloča na sejah. Seje sveta zavoda se sklicujejo po potrebi.

(2) Seje sklicuje in vodi predsednik, v njegovi odsotnosti pa njegov namestnik. Predsednika in namestnika izvolijo člani sveta zavoda na prvi seji izmed svojih članov. 

(3) Predsednik sveta zavoda mora sklicati sejo, če to zahteva direktor ali ustanoviteljica oziroma njen predstavnik. Če predsednik sveta zavoda odkloni sklic, skliče sejo direktor zavoda.

(4) Svet zavoda sprejema odločitve z večino glasov vseh članov. 

24. člen

(1) Gledališče upravlja svet gledališča, ki ima 7 članov.

(2) Svet zavoda sestavljajo:

- štirje člani ustanoviteljice, ki jih imenuje mestni svet,

- dva predstavnika zainteresirane javnosti, ki sta imenovana na predlog direktorja zavoda izmed predstavnikov družb, organov in organizacij, ki sodelujejo z zavodom,

- en predstavnik delavcev, ki ga izvolijo zaposleni delavci v zavodu.

(3) Svet zavoda sklepa veljavno, če je na seji navzoča večina članov sveta.

(4) Podrobnejše delovanje lahko uredi svet zavoda s poslovnikom.

25. člen

Predsednik sveta zavoda 60 dni pred iztekom mandata članom sveta zavoda, pozove ustanoviteljico za imenovanje novih predstavnikov v svet zavoda in o tem seznani direktorja zavoda.

26. člen

(1) Član sveta zavoda je lahko razrešen pred potekom mandata, za katerega je imenovan, če:

- sam zahteva razrešitev, 

- se ne udeležuje sej, 

- pri svojem delu ne ravna v skladu s predpisi,

- ne opravlja svojih nalog oziroma jih ne opravlja strokovno,

- če s svojim ravnanjem škoduje delu in ugledu zavoda. 

(2) O predčasni razrešitvi člana sveta zavoda odloča na predlog sveta zavoda ali direktorja tisti organ ali ustanova, ki je člana sveta zavoda predlagal.

(3) V primeru predčasne razrešitve člana, se za čas do izteka mandata imenuje nov član, po  istem postopku kot je bil imenovan razrešeni član.

27. člen

Člani sveta se izvolijo oz. imenujejo za dobo petih let in so lahko ponovno imenovani oziroma izvoljeni. 
28. člen

(1) Prvo konstitutivno sejo sveta zavoda skliče direktor v roku 30 dni po imenovanju oziroma po izvolitvi predstavnikov.

(2) Svetu zavoda prične teči mandat z dnem konstituiranja.

(3) Člani sveta zavoda so upravičeni do povračila prevoznih stroškov. Prevozni stroški so izdatki, ki jih ima član, če mora zaradi dela v organu potovati v drug kraj. Za potovanje v drugi kraj se šteje, če je delo organa v drugem kraju, kot je delovno mesto ali stalno oziroma začasno bivališče člana. Član ni upravičen do povračila stroškov, če mu jih povrne njegov delodajalec.

VI. KNJIGOVODSTVO IN FINANČNO POSLOVANJE ZAVODA

29. člen

(1) Zavod vodi knjigovodstvo in knjigovodske evidence po načelih in pravilih, ki jih določa zakon. 

(2) Za pravilno in zakonito vodenje knjigovodstva in knjigovodskih evidenc odgovarjata računovodja in direktor zavoda. 

29.a člen

(1) Nadzor nad zakonitostjo, delovanjem in izvrševanjem dela zavoda določa zakon in ta odlok.

(2) Pristojni organ ustanoviteljice izvaja nadzor nad finančnim in ostalim poslovanjem zavoda.

(3) V okviru tega nadzora člani pristojnega organa iz prejšnjega odstavka spremljajo in ocenjujejo poslovanje in izvrševanje posameznih programov zavoda v okviru dogovorjenih oziroma pogodbenih obveznosti ustanoviteljice. Pri tem smejo:

- zahtevati pisno poročilo o izvajanju aktov in pogodb,

- pregledovati dokumentacijo zavoda,

- ugotavljati skladnost izvedenega programa s pogodbo oziroma drugimi akti,

- ugotavljati smotrnost uporabe sredstev za doseganje namena in ciljev, določenih v pogodbi ali drugih aktih zavoda.

(4) Pristojni organ ustanoviteljice predstavljajo: člani Nadzornega odbora Mestne občine Ptuj, pooblaščen notranji revizor Mestne občine Ptuj in druge pooblaščene osebe ustanoviteljice.

(5) Druge pooblaščene osebe ustanoviteljice imenuje njen predstojnik z odločbo.

VII. PREMOŽENJE
30. člen

Premoženje zavoda je last ustanoviteljice. 

31. člen

Zavodu se dajejo v upravljanje nepremičnine, ki ležijo na parc. št. 1161, pripisani pri vl. št. 682, k.o. Ptuj in na parc. št. 1160, pripisani pri vl. št. 681, k.o. Ptuj. 

VIII. VIRI IN NAČIN PRIDOBIVANJA SREDSTEV ZA DELO ZAVODA
32. člen

Zavod pridobiva sredstva za izvajanje osnovne in stranske dejavnosti:

- iz sredstev proračuna ustanoviteljice, 

- iz sredstev državnega proračuna,

- s prodajo storitev uporabnikom,

- s sponzoriranjem, dotacijami, darili, ipd. in

- iz drugih virov. 

33. člen

(1) O načinu razpolaganja s presežkom prihodkov nad odhodki odloča na predlog direktorja svet zavoda. Ta sredstva se uporabljajo le za opravljanje in razvoj dejavnosti zavoda. 

(2) Sredstva iz prodaje proizvodov in storitev ustvarjenih na trgu, lahko zavod deli v skladu z zakonodajo in sprejetim finančnim načrtom. S tem prihodkom lahko zavod samostojno razpolaga. 

34. člen

Ustanoviteljica prevzema odgovornost za obveznosti zavoda do višine proračunskih sredstev za to dejavnost.

IX. NASTOPANJE V PRAVNEM PROMETU
35. člen

(1) Zavod je pravna oseba in nastopa v pravnem prometu v okviru svoje dejavnosti samostojno, z vsemi pravicami in obveznostmi, v svojem imenu in za svoj račun.

(2) Za svoje obveznosti odgovarja z vsemi finančnimi sredstvi, s katerimi upravlja. 

X. VAROVANJE POSLOVNE TAJNOSTI
36. člen

Za poslovno tajnost štejejo podatki in listine, katerih nepooblaščena objava ali posredovanje bi škodovala interesom  ali ugledu zavoda. 

37. člen

(1) Za poslovno tajnost se štejejo podatki in listine:

- osebni podatki o obiskovalcih gledališča,

- podatki in dokumenti, ki so s predpisi določeni za poslovno tajnost,

- podatki in listine, ki jih svet zavoda določi za poslovno tajnost,

- podatki in listine, ki jih zavodu zaupno sporočijo pristojni organi ali druge organizacije in gledališča,

- dokumenti v zavodu zaposlenih delavcev.

(2) Poleg listin so lahko poslovna tajnosti tudi predmeti, npr. nosilci zvoka ali slike, CD-romi, računalniške baze podatkov, načrti, vzorci…

38. člen

(1) Dokumente in podatke, ki se štejejo za poslovno tajnost, morajo varovati vsi delavci zavoda.

(2) Delavec je dolžan varovati poslovno tajnost tudi po prenehanju delovnega razmerja v zavodu. 

(3) Kršitev poslovne tajnosti se šteje za hujšo kršitev delovnih obveznosti.

(4) Dokumenti in podatki, določeni kot tajnost, se ne smejo sporočiti ali odstopiti drugim, razen če je to z zakonom določeno.

(5) Če je za izvrševanje dela zavoda nujno, se smejo podatki in dokumenti sporočiti pristojnim organom.

(6) Osebni podatki delavcev zavoda se smejo uporabljati samo za namene, za katere so zbrani. Le s soglasjem delavca sme direktor posredovati podatke za drugo rabo oziroma namene. 

(7) Listine in podatke, ki štejejo za poslovno tajnost sme posredovati pooblaščenim organom le direktor zavoda.

XI.   SPLOŠNI AKTI ZAVODA
39. člen

(1) Zavod ima naslednje splošne akte:

- akt o sistemizaciji delovnih mest, 

- splošni akt o varstvu pri delu in požarni varnosti,

- splošne akte o knjigovodstvu, finančnem poslovanju in drugih zadevah s področja materialno finančnega poslovanja,

- poslovnik sveta in 

- druge splošne akte.

(2) Pred sprejemom splošnega akta zavoda se organizira razprava, na kateri lahko delavci ali sindikat dajejo pripombe, stališča in mnenja ali predlagajo spremembe oziroma dopolnitve določb splošnih aktov.

(3) Ob odločitvi za sprejem posameznega splošnega akta svet zavoda oziroma direktor določi način in roke za pripravo delovnega besedila osnutka oziroma predloga splošnega akta, določi strokovni organ ali delavca, ki vodi razpravo in zbira pripombe ter daje mnenja o določilih delovnega besedila, osnutka oziroma predloga splošnega akta ter določi potek sprejemanja. 

Odlok o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 8/03, 9/03-popr.,  vsebuje naslednje 

XII.  PREHODNE IN KONČNE DOLOČBE

40. člen

Svet zavoda mora biti imenovan  v roku 60 dni od uveljavitve tega odloka.

41. člen

Direktor nadaljuje z delom do izteka mandata. 

42. člen

Z dnem uveljavitve tega odloka preneha veljati Odlok o ustanovitvi javnega zavoda Gledališče Ptuj (Uradni vestnik občin Ormož in Ptuj, št. 35/95 in Uradni vestnik Mestne občine Ptuj, št. 3/96) in Statut javnega zavoda Gledališče Ptuj z dne 19. 6. 1996. 

43. člen

Ta odlok začne veljati naslednji dan po objavi v Uradnem vestniku Mestne občine Ptuj. 

Odlok o spremembah Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 11/03) vsebuje naslednjo končno določbo

3. člen

Ta odlok začne veljati naslednji dan po objavi v Uradnem vestniku Mestne občine Ptuj.

Odlok o dopolnitvi Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 2/04) vsebuje naslednjo končno določbo

2. člen

Ta odlok začne veljati naslednji dan po objavi v Uradnem vestniku Mestne občine Ptuj.

Odlok o spremembah in dopolnitvah Odloka o ustanovitvi javnega zavoda Mestno gledališče Ptuj (Uradni vestnik Mestne občine Ptuj, št. 7/08) vsebuje naslednje 

PREHODNE IN KONČNE DOLOČBE

9. člen

Določbe drugega člena tega odloka se začnejo uporabljati po izteku mandata sedanjemu direktorju.

10. člen

Akt iz zadnjega odstavka drugega člena tega odloka mora biti sprejet najkasneje v treh mesecih od pričetka veljavnosti tega odloka.

11. člen

Ta odlok začne veljati naslednji dan po objavi v Uradnem vestniku Mestne občine Ptuj.

Številka: 007-9/2008

Datum:   

OBRAZLOŽITEV:

Odlok o ustanovitvi javnega zavoda Mestno gledališče Ptuj je Mestni svet Mestne občine Ptuj sprejel na svoji seji 17. 7. 2003 (Uradni vestnik Mestne občine Ptuj; št. 8/03). Od leta 2003 do leta 2008 je odlok doživel 5 dopolnitev in sprememb odloka. Zadnja sprememba in dopolnitev je bila sprejeta na Mestnem svetu 19. 6. 2008. Zaradi številnih vsebinskih sprememb in dopolnitev je odlok nepregleden.

Mestnemu svetu zato, na podlagi določil 101. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07), predlagamo v sprejem Uradno prečiščeno besedilo Odloka o ustanovitvi javnega zavoda Mestno gledališče Ptuj.
Pripravila: Zdenka Ristič
dr. Štefan ČELAN,

      župan Mestne občine Ptuj

